paragraph_text: Fratafern (grč. Φραταφέρνης; Phrataphernes) je bio satrap Partije i Hirkanije u službi Perzijskog Carstva. Vladao je u 4. stoljeću pr. Kr., odnosno u doba Darija III. Kodomana. Prilikom makedonske invazije Fratafern je 331. pr. Kr. okupio lokalnu satrapsku vojsku i priključio se Kodomanu neposredno uoči bitke kod Gaugamele. Nakon poraza pratio je perzijskog vladara na putu u Hirkaniju, no kada ga je ubio baktrijski satrap Bes, Fratafern se dobrovoljno predao Aleksandru Makedonskom. Makedonski vladar srdačno ga je primio i omogućio mu da nastavi vladati Hirkanijom, odnosno Partijom (povjesničar Arijan Frataferna naziva i „satrapom Partije“). Fratafern je 329. pr. Kr. opravdao povjerenje pomogavši Makedoncima da uguše pobunu arijskog satrapa Satibarzana. Kasnije je sudjelovao u Aleksandrovom pohodu na Indiju, a poslije povratka je ponovno preuzeo svoje satrapije. Od tamo je uz pomoć svog sina Farasmana opskrbljivao Aleksandrovu vojsku u Gedroziji namirnicama koje su nosile deve.<ref>Arijan: „Aleksandrova Anabaza“ [http://websfor.org/alexander/arrian/book3a.asp III. 8.], [http://websfor.org/alexander/arrian/book3b.asp III. 23. i 28.], [http://websfor.org/alexander/arrian/book4a.asp IV. 7.], [http://websfor.org/alexander/arrian/book4b.asp IV. 18.], V. 20., [http://websfor.org/alexander/arrian/book6b.asp VI. 27.] Fratafern se više ne spominje sve do Aleksandrove smrti (323. pr. Kr.); poznato je kako je vladao kao satrap nakon prve makedonske podijele perzijskih pokrajina,<ref>Diodor sa Sicilije: Bibliotheca, [http://penelope.uchicago.edu/Thayer/E/Roman/Texts/Diodorus_Siculus/18A*.html#3 XVIII. 3.] no budući kako je Fratafernova satrapija nakon druge podjele (Ugovor u Triparadisu) pripala Filipu (satrapu Sogdijane), pretpostavlja se kako je Fratafern u međuvremenu umro.